ΑΠΟΦΑΣΗ ΤΗΣ ΕΠΙΤΡΟΠΗΣ της 18ης Δεκεμβρίου 1998 περί παρατάσεως, όσον αφορά την εισαγωγή από τρίτες χώρες φυταρίων και πολλαπλασιαστικού υλικού κηπευτικών, εκτός των σπόρων προς σπορά, από τρίτες χώρες, της προθεσμίας που αναφέρεται στο άρθρο 16 παράγραφος 2 της οδηγίας 92/33/ΕΟΚ του Συμβουλίου [κοινοποιηθείσα υπό τον αριθμό Ε(1998) 4262] (1999/29/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 92/33/ΕΟΚ του Συμβουλίου, της 28ης Απριλίου 1992, για την εμπορία φυταρίων και πολλαπλασιαστικού υλικού κηπευτικών, εκτός των σπόρων προς σπορά (1), όπως τροποποιήθηκε τελευταία από την απόφαση 97/109/ΕΚ της Επιτροπής (2), και ιδίως το άρθρο 16 παράγραφος 2,

Εκτιμώντας:

ότι, δυνάμει της απόφασης 97/109/ΕΚ, η ημερομηνία που αναφέρεται στο άρθρο 16 παράγραφος 2 της εν λόγω οδηγίας παρατάθηκε έως τις 31 Δεκεμβρίου 1998 7

ότι η Επιτροπή καλείται, σύμφωνα με το άρθρο 16 παράγραφος 1 της οδηγίας 92/33/ΕΟΚ, να αποφασίσει κατά πόσον το πολλαπλασιαστικό υλικό και τα φυτάρια κηπευτικών, εκτός των σπόρων προς σπορά, που παράγονται σε τρίτη χώρα και παρέχουν τις ίδιες εγγυήσεις όσον αφορά τις υποχρεώσεις του προμηθευτή, την ταυτότητα, τα χαρακτηριστικά γνωρίσματα, τα φυτοϋγειονομικά θέματα, το περιβάλλον ανάπτυξης, τη συσκευασία, τις ρυθμίσεις όσον αφορά τη διενέργεια των επιθεωρήσεων, τη σήμανση και τη σφράγιση, αντιστοιχούν, ως προς όλα τα κριτήρια, με το πολλαπλασιαστικό υλικό και τα φυτάρια εκτός των σπόρων προς σπορά που παράγονται στην Κοινότητα και πλήρουν τις απαιτήσεις και τις προϋποθέσεις της εν λόγω οδηγίας 7

ότι, εντούτοις, στα στοιχεία που είναι σήμερα διαθέσιμα σε ό,τι αφορά τις προϋποθέσεις που ισχύουν σε τρίτες χώρες, εξακολουθούν να μην είναι επαρκή ώστε να είναι η Κοινότητα σε θέση, σε αυτή τη φάση, να λάβει τέτοια απόφαση ως προς οποιαδήποτε τρίτη χώρα 7

ότι είναι γνωστό ότι τα κράτη μέλη έχουν εισαγάγει πολλαπλασιαστικό υλικό και φυτάρια κηπευτικών, εκτός των σπόρων προς σπορά τα οποία έχουν παραχθεί σε ορισμένες τρίτες χώρες 7 ότι, προκειμένου να αποφευχθεί η διαταραχή των εμπορικών συναλλαγών, πρέπει να επιτραπεί στα κράτη μέλη να συνεχίσουν να εφαρμόζουν κατά την εισαγωγή πολλαπλασιαστικού υλικού και φυταρίων κηπευτικών εκτός των σπόρων προς σπορά, από τρίτες χώρες, προϋποθέσεις ισοδύναμες με εκείνες που ισχύουν για την παραγωγή και την εμπορία των προϊόντων αυτών στην Κοινότητα, σύμφωνα με το άρθρο 16 παράγραφος 2 της εν λόγω οδηγίας 7

ότι τα φυτάρια και το πολλαπλασιαστικό υλικών κηπευτικών, εκτός των σπόρων προς σπορά, που εισάγονται από κράτος μέλος σύμφωνα με την απόφαση που ελήφθη από το εν λόγω κράτος μέλος δυνάμει του άρθρου 16 παράγραφος 2 πρώτο εδάφιο της εν λόγω οδηγίας, πρέπει να μην υπόκεινται σε περιορισμούς εμπορίας, όσον αφορά τα θέματα που αναφέρονται στο άρθρο 16 παράγραφος 1 της εν λόγω οδηγίας, σε άλλα κράτη μέλη 7

ότι, ως εκ τούτου, η προθεσμία του άρθρου 16 παράγραφος 2 της εν λόγω οδηγίας θα πρέπει να παραταθεί περαιτέρω 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής σπόρων και πολλαπλασιαστικού υλικού γεωργικών, δενδροκομικών και δασικών ειδών,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η προθεσμία που αναφέρεται στο άρθρο 16 παράγραφος 2 πρώτο εδάφιο της οδηγίας 92/33/ΕΟΚ παρατείνεται έως τις 31 Δεκεμβρίου 2001.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 18 Δεκεμβρίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 157 της 10. 6. 1992, σ. 10.

(2) ΕΕ L 39 της 8. 2. 1997, σ. 21.